28 मई, 2014 को छः “मिशनरियों” ने, जो “सर्वशक्तिमान परमेश्वर” के प्रतिनिधि होने का दावा कर रहे थे, देशभर में हो-हल्ला सुलगा दिया जब उन्होंने चीन के शैनडोंग प्रान्त के एक शहर झाओयुआन के एक मैकडोनाल्ड रेस्टोरेंट में एक महिला पर हमला किया और उसकी हत्या कर दी. पाँच “मिशनरियों” (छठा एक नाबालिग था) पर मुकदमा चला और दोष सिद्ध हुआ और 10 अक्टूबर को उनमें से दो को मृत्युदंड मिला, जो 2015 में दिया गया, एक को आजीवन कारावास और अन्य दो को 7 और 10 वर्ष की जेल मिली. 

मैकडोनाल्ड हत्याकांड का अध्ययन बाद में नए धार्मिक आंदोलनों के अध्येताओं द्वारा किया गया जैसे कि जैसे एमिली डन, डेविड ब्रोमलेऔरमेसिमो इंट्रोविन. ये लोग चीनी और पश्चिमी मीडिया की रिपोर्टों के मुकाबले बिलकुल अलग निष्कर्ष पर पहुंचे, और बताया कि हत्यारे एक छोटे और स्वतंत्र सम्प्रदाय का हिस्सा थे जो कि पूर्वी प्रकाश से सम्बंधित नहीं था, जो “सर्वशक्तिमान परमेश्वर” इन शब्दों का प्रयोग अपनी दो महिला नेत्रियों को “द्विक देवियाँ” निर्दिष्ट करने के लिए करते थे, ये थीं जांग फेन (मुख्य हत्यारे जांग लिडोंग की बेटी, जिसे अपने पिता के साथ 2015 में मृत्युदंड दिया गया) और लू यिंगचुन. मुक़दमे के दौरान, प्रतिवादी पक्ष ने स्पष्ट रूप से कहा कि, हालाँकि दोनों ने ही “सर्वशक्तिमान परमेश्वर” इस नाम का प्रयोग किया, लेकिन उनका समूह और ज़ाओ वेशन द्वारा नेतृत्व किये जाने वाला सर्वशक्तिमान परमेश्वर की कलीसिया ये दोनों दो अलग संगठन थे. उनकी नेत्रियों में एक लू यिंगचुन ने कहा, “सरकार ने ज़ाओ वेशन द्वारा नेतृत्व किये जाने वाले फर्जी “सर्वशक्तिमान परमेश्वर की कलीसिया” को शैतानी संप्रदाय का नाम दिया, और हम उन्हें ‘शैतानी आत्माएँ’ कहते हैं.” केवल जांग फेन और मैं... वास्तविक ‘सर्वशक्तिमान परमेश्वर की कलीसिया’ का प्रतिनिधित्व कर सकते हैं. जांग फेन और मैं वास्तविक ‘सर्वशक्तिमान परमेश्वर’ की बेजोड़ प्रवक्ता हैं. सरकार उस सर्वशक्तिमान परमेश्वर पर प्रहार कर रही है जिसमें ज़ाओ वेशन का विश्वास है, ना कि हमारे द्वारा उद्धृत किया गया ‘सर्वशक्तिमान परमेश्वर’. वे लोग फर्जी ‘सर्वशक्तिमान परमेश्वर’ हैं जबकि हम वास्तविक ‘सर्वशक्तिमान परमेश्वर’ हैं.” 

बाद में चीनी मीडिया ने जेल में बंद इस समूह के दो सदस्यों, लू यिंगचुन और जांग हांग, की स्वीकारोक्ति को प्रकाशित किया, जिन्होंने बताया कि वे सफलतापूर्वक “पुनर्शिक्षित” किये गए थे. उन्होंने दावा किया कि समूह के नेताओं ने सर्वशक्तिमान परमेश्वर के कलीसिया के कुछ साहित्य का पठन किया था, लेकिन उन्होंने इस बात को कायम रखा कि यह भिन्न मूल विश्वासों वाला एक अलग आन्दोलन है.

इतिहास
टिप्पणियाँ
झाओयुआन के मैकडोनाल्ड में हुई सम्प्रदाय हत्या
पवित्र शास्त्र